Drvene džamije u Bosni i Hercegovini
<s>Drvene džamije u Bosni i Hercegovini predstavljaju značajno graditeljsko naslijeđe Bosne i Hercegovine.</s><s>Registrovano ih je oko 30, dok ih je sa drvenom munarom registrovano 786.</s><s>Početkom XXI vijeka ima ih manje od 10.</s>

<s>Pored kuća, od drveta su se gradili i sakralni objekti, crkve brvnare i džamije od drveta.</s><s>U načinu primjene drveta i njegovom oblikovanju, džamije od drveta u Bosni su povezane sa folklornom arhitekturom.</s><s>Primjer su krovovi, jer ni jedan nije od ćeramide, već isključivo od šimle (šindre).</s><s>Malo je građenih od brvana, uglavnom od pritesanih talpi.</s><s>Pretežno su građene po selima, koje je bilo pošteđeno od uticaja sa strane.</s>

<s>Drvena munara je karektaristični element džamije i postavlja se po pravilu u desni dio krova.</s><s>Sastoji se od srednjeg drvenog jarbola i rubnih stubova koji formiraju višeugaonik, oslonjenih na drvenu osnovicu 1,5x1,5 metara.</s><s>Oko jarbola se postavljaju drvene spiralne stepenice koje vode do galerije, koja može biti otvorena ili zatvorena.</s>

<s>Drvena džamija u Solunu 
Nalazi se oko 8 km sjeverozapadno od Olova, u dolini rijeke Krivaje.</s><s>Izgrađena je 1546. godine, obnovljena je 1935. odine.</s><s>Pripada tipu drvenih džamija sa četverovodnim, ne strmim krovom, kroz koji prolazi drvena munara.</s><s>U džamijskom haremu se nalazi drveno turbe u koje su po narodnom predanju ukopana dva brata blizanca, šehida iz sultan Fatihove vojske.</s><s>Zbog njih se i danas jednom godišnje na ovom mjestu okupi svijet na tradicionalnu dovu.</s><s>Aktivna je samo u vrijeme Bajrama i u vrijeme tradicionalne godišnje dove.</s><s>Proglašena je za nacionalni spomenik BiH.</s>

<s>Drvena džamija u Miljevićima 
Selo Miljevići je udaljeno od Olova 12 km.</s><s>Džamija je sagrađena 1598. godine, ali konkretnih dokaza o tome nema.</s><s>Obnovljena je 1936. godine.</s><s>Godine 1992. izgorila je do temelja, i obnovljena 2013. godine.</s><s>Pripada tipu drvenih džamija sa otvorenim trijemom, strmim četvorovodnim krovom i drvenom munarom.</s><s>Vanjske dimenzije su 10,60 x 7,00 metara.</s><s>Oko džamije se nalazi manji harem sa dvadesetak nišana, od toga dva nišana koji imaju natpis napisan arapskim pismom.</s><s>Proglašena je za nacionalni spomenik BiH</s>

<s>Drvena džamija u Priluku 
Drvena džamija u selu Priluk, opština Živinice, proglašena je za nacionalni spomenik BiH.</s><s>Džamija je jedna od 4 preostaje drvene džamije u Bosni i Hercegovini.</s><s>Izgrađena je 1735/6. godine, što znači da je stara 272 godine.</s><s>U natpisu koji se nalazi u džamiji urezan na zidu od mihraba, na petoj talpi odozdo navode se kao graditelji Šejh Mustafa i Šejh Hasan.</s><s>Bila je pokrivena drvenom šindrom do 1927., kada je šindra zamjenjena crijepom.</s><s>Predulaz joj je dograđen 1968. ali on nije narušio izvornost građevine.</s><s>U skorije vrijeme zbog zastarjelosti i truljenja temelja džamija je rekonstruisana, ali je ostao isti izgled kao i 1735. godine.</s>

<s>Drvena džamija u Karićima, Vareš</s>

<s>Reference</s>

<s>Literatura 
 Madžida Bećirbegović, Publishing, Sarajevo, 1999.</s><s>-Džamije sa drvenom munarom u Bosni i Hercegovini</s>

<s>Džamije u Bosni i Hercegovini
Nacionalni spomenici u Olovu</s>

